 Ọlọpàá Kogi: Àwọn tọọgì Melaye yìnbọn mọ òsìsẹ wa, la se ń wa Igba akọkọ kọ ree, ti ileesẹ ọlọpaa ati Dino Melaye yoo maa tutọ si ara wọn loju Idi ni pe ileesẹ ọlọpaa nipinlẹ Kogi tun ti fidi rẹ mulẹ pe, ootọ ni ọrọ to n ja rain-rain nilẹ pe awọn ya bo ile Dino Melaye to wa ni ilu abinibi rẹ, Ayetoro Gbẹdẹ, nipinlẹ Kogi, lati ti tun gbe sẹnetọ naa lapan yaka. Atẹjade kan ti Agbẹnusọ fun ileesẹ ọlọpaa nipinlẹ Kogi, William Aya fisita lọjọ Abamẹta ni, oun fẹ mu Melaye nitori bi awọn janduku rẹ se yinbọn mọ ọlọpaa kan, Sajẹnti Danjuma Salihu losu keje ọdun yii. Àwọn iròyin tì ẹ leè ní ìfẹ síí: Ṣé ẹ rántí orin - Má ṣe jẹjẹ ma wà mi lọ? Ọlọpaa ni o di dandan ki awọn tan imọlẹ si ọrọ yii niroti ikede kan ti Melaye fisita loju opo Twitter rẹ lọjọ Ẹti pe Ẹsọ gomina Yahaya Bello lo lewaju awọn eeyan kan lati wa gba ẹmi oun. A wa fẹ fi to araye leti pe irọ to jinna si ootọ ni ohun ti Melaye sọ yii, ero ọkan rẹ lasan ni. Koda, Kọmisọna ọlọpaa ran wa lọ si ile rẹ lati mu, amọ a ko ri mu. Bakan naa ni ileesẹ ọlọpaa Kogi tun n na ika aleebu si Melaye pe o tun lo awọn janduku lati kọlu awọn ọlọpaa to n sisẹ wọn loju ọna Mopa si Ayetoro Gbẹdẹ Ileesẹ ọlọpaa ni oun n sọ fun araye pe irọ to jinna si ootọ ni ohun ti Melaye sọ, ero ọkan rẹ lasan n Ki lawọn iriri Dino Melaye lọwọ ọlọpaa Láàrin àná sí oní è je ki a ṣe àgbéyẹwò ohun to ti ṣẹlẹ sí Senato Dino Melaye. Lọjọ ajé, awọn ilé iṣẹ ọlọpaa mu ní pápáko ofurufu Abuja nígbà tí o fe se irin-ajo lo sí Morocco. Awon ọlọpaa tú u silẹ, O sí padà sí ilé rẹ. Lẹyìn ìgbà náà, Dino fi ọrọ síta lójú òpó Twitter rẹ pe àwọn ọlọpaa ti rọgbà yíká ile oùn. Kóda àwòrán àwọn aṣatipo tí wọn wà bá a kedun lórí ìṣẹlẹ náà tun jẹyọ. Awọn asatipo naa ni alanu awọn ni Senato Dino Melaye Ni òwúrọ ọjọ ìṣẹgun, ìròyìn gbálẹ pé Dino ti jọwọ ará rẹ fún àwọn ọlọpaa. Nigba tí ọsán yóò fi tó, ìròyìn bẹrẹ sí ní káàkiri pé àwọn ọlọpaa ti fẹ gbé Dino lo sí ilé ẹjọ. Kò pé sí igba naa ni àwọn fídíò bẹrẹ sí ní gba ori ẹrọ ayélujára to ṣe àfihàn Dino níbi tí o joko sí ilé láàrin ojú titi lÁbuja. Oun ti a ri gbọ ni pe Dino kọ láti tẹlé àwọn ọlọpaa lo sí Lokoja níbi tí àwọn kan ni won yóò ti ṣe àfihàn rẹ pẹlú àwọn adigunjale míràn. Lọwọ irọlẹ la gbo pé wọn ti gbe e lo sí ilè ìwòsan Zankli, nilu Abuja ti àwòrán rẹ lori ibùsùn aláìsàn sì gbà ojú Twitter kan. Ọna ti Dino fi farapa ninu ìṣẹlẹ náà ko ti daju Ni báyìí ìròyìn tó tẹ wá lọwọ ni pé àwọn ọlọpaa ti ragba yíká ilé ìwòsan Zankli láti ri wí pé Dino ko sa kúrò ní bè. : N se ni nkan tun n gbona giri-giri fun Sẹnetọ Dino Melaye lọdọ ileesẹ ọlọpaa, kaka ki ewe agbọn aawọ rẹ ati ileesẹ ọlọpaa si dẹ, lile lo tun n le si. 